«Аужьҭратә пункт «Дариал» аҿгьы Қырҭтәыла егьырҭ агәаҭара-аужьҭратә пунктқәа рҿгьы Урыстәыла атәылауаа рыла аҳәаа ахысра афактқәа рхыҧхьаӡара маҷхеит», — ари атәы аарыцҳаит Қырҭтәыла Аҩныҵҟатәи аусқәа рминистрра аҟынтәи.
«Аужьҭратә пункт «Дариал» аҿы апассаџьырцәа рхыҧхьаӡара маҷхеит. Иара убас, Қырҭтәыла егьырҭ агәаҭара-аужьҭратә пунктқәа рҿгьы Урыстәыла атәылауаа рыла аҳәаа ахысра афактқәа рхыҧхьаӡара маҷхеит. Лымкаала, цәыыбра 29 асааҭ 10:00 инаркны цәыббра 30 асааҭ 10:00-нӡа зынӡа Қырҭтәыла аҳәаа иахысит 6 109ҩык Урыстәыла атәылауаа, Қырҭтәыла аҵакырадгьлы иалҵит 5186ҩык.
Иара убас, агәаҭара-аужьҭратә пункт «Дариал» аҿы аидаратә машьынақәеи амашьына ласқәеи реиҭаҵра абжьааҧнытә режимаҿ имҩаҧысуеит», — иануп Аҩныҵҟатәи аусқәа рминистрра аинформациаҿы.